Lietuviai puikiai pasirodė tarptautinėse mintino skaičiavimo varžybose

**2017 m. gegužės 1 d.,** šeštadienį Kaune vyko mintinio skaičiavimo varžybų „Matmintinis – Pranglimine“ tarptautinis finalas, kuriame dalyvavo komandos iš Lietuvos, Latvijos, Estijos, Slovėnijos, Ukrainos ir šiemet pirmą kartą prie varžybų prisijungusios Gruzijos. Konkursą svetingai priėmė Kauno „Saulės“ gimnazija, dalyviai ne tik varžėsi, bet ir dalyvavo ekskursijoje, apžvelgė Kauno panoramą nuo Kristaus prisikėlimo bazilikos stogo.

Lietuviai varžybose pasiekė puikių rezultatų, pirmą kartą konkurso istorijoje surinkdami tris kartus daugiau aukso medalių, nei bet kuri kita komanda. Auksą trijose iš šešių amžiaus grupių iškovojo **Sandra Macijauskaitė** iš Rokiškio r. Kamajų Antano Strazdo gimnazijos, **Gintarė Vaičaitytė** ir **Abdulla Varoneckas** (abu studijuoja Lietuvos sveikatos mokslų universitete). Krepšelį bronzos medaliais papildė **Matas Liatukas**, besimokantis Klaipėdos licėjuje ir **Greta Mušeikytė**, studijuojanti Kauno technologijos universitete.

Kviečiame išbandyti savo jėga, pagerinti mintino skaičiavimo įgūdžius ir galbūt kitais metais atstovauti Lietuvą tarptautiniame finale, kuris vyks Lvove, Ukrainoje. Susipažinti su konkursu galima jau dabar, adresu [www.matmintinis.lt](http://www.matmintinis.lt)

**Apie „Matmintinį“**

„Matmintinis“ į Lietuvą atkeliavo iš Estijos, kurioje šis mintino skaičiavimo žaidimas vyksta nuo 2002 m. Pagrindinė internete vykstančio konkurso taisyklė – negalima naudotis jokiomis skaičiavimo priemonėmis, išskyrus savo galvą. Tačiau sukčiauti dalyviams nenaudinga – šiek tiek pasitreniravus atsakymą surinkti užtrunka trumpiau, negu suspaudyti skaičiavimo klavišus.

Dėl papildomos informacijos prašome kreiptis:

**Marius Alaburda**

+370-687-76323

[miksike@gmail.com](mailto:miksike@gmail.com)